钦定古今图书集成/明伦汇编/氏族典/第218卷 > 罗复仁
## 钦定古今图书集成/明伦汇编/氏族典/第218卷 > 罗复仁

按《明外史罗复仁传》：“复仁，吉水人。少嗜学，通天文书。
陈友谅辟为翰林院编修。已见友谅非帝王器，遁去。
太祖取九江，复仁来谒，留置左右。从破友谅于鄱阳，
赍蜡书谕降江西未下诸郡，授中书谘议。从围武昌。
太祖欲招陈理降，以复仁故友谅臣也，遣入城谕理，
理即率官属出降。迁国子助教，擢编修。洪武三年，置”
弘文馆，以复仁为学士。在帝前率意陈得失。尝操南
音，帝顾喜其质直，呼为“老实”，罗而不名。寻乞致仕。已，
又召至京师。留三月，遣还乡，以寿终。